Oliver

Oliver er eit engelsk manns- og slektsnamn. Det har svensk namnedag den 15. april og norsk den 3. august.

 Opphav 
Namnet er avleidd av det normanniske Olivier, som truleg er avleidd av eit germansk namn som Alfher eller Áleifr (knytt til Olaf). Skrivemåten blei påverka av latinsk oliva, 'oliventre'. I katalansk og oksitansk samanheng kan etternamnet Oliver også vera avleidd direkte frå 'oliventre'.

Kortformer av namnet er Oli, Ollie, Noll og Nollie. Kvinnelege former er Olivia og Olivette.

 Bruk 
Namnet blei kjend i Vest-Europa gjennom det franske mellomalderske Rolandskvadet, der helten Roland sin ven og rådgjevar heitte Olivier.

Oliver var eit vanleg namn i England i mellomalderen, men etter protektoratet til Oliver Cromwell på 1600-talet gjekk bruken ned. På 1800-talet tok han seg opp igjen, kanskje på grunn av den populære romanen om Oliver Twist skriven av Charles Dickens.

I Noreg tok bruken av namnet seg kraftig opp frå midten av 1990-talet, og gjekk over 1,0 % rundt 2005. I 2009 var det 3 023 norske menn som heitte Oliver.

 Namneberarar 
 Personnamn 
mini|upright|Forfattaren Oliver Goldsmith.
 Oliver Cromwell (1599–1658), engelsk militærleiar og protektor
 Oliver Goldsmith (ca. 1730–1774), anglo-irsk lege og forfattar
 Oliver Wendell Holmes (1809–1894), amerikansk lege og forfattar
 Oliver Otis Howard (1830–1909), amerikansk general, kjempa for nordstatane under den amerikanske borgarkrigen
 Oliver St. John Gogarty (1878–1957), irsk lege, politikar og forfattar
 Oliver Ernest Goonetilleke (1892–1978), guvernør-general av Ceylon (Sri Lanka)
 Oliver La Farge (1901–1963), amerikansk etnolog og forfattar
 Oliver Reginald Tambo (1917–1993), sørafrikansk politikar og frigjeringsleiar
 Oliver Smithies (f. 1925), britisk-amerikansk genetikar og nobelprisvinnar
 Oliver Edward Nelson (1932-1975), amerikansk jazzmusikar
 Oliver Reed (1938–1999), engelsk skodespelar
 Oliver «Ollie» North (f. 1943), amerikansk offiser
 Oliver Stone (f. 1946), amerikansk regissør
 Oliver Kamm (f. 1963), britisk skribent
 Oliver Riedel (f. 1971), tysk bassist i Rammstein

 Slektsnamn 
 Isaac Oliver (d. 1617), engelsk miniatyrmålar 
 George Oliver (1841–1915), britisk fysiolog
 Joseph «King» Oliver (1885–1938), amerikansk jazzmusikar 
 Turi Gramstad Oliver (f. 1938), norsk kunstnar
 Jamie Oliver (f. 1975), britisk TV-kokk

 Kjelder 
 Behind the Name - Oliver (vitja 2. august 2009)
 Denne artikkelen bygger på «Oliver» frå , den 2. august 2009. 


Kategori:Mannsnamn
Kategori:Engelske førenamn